**Protokoll 4 2019 – Styremøte i NBfU region Øst**

Tid: 10. September 2019. Kl. 20:30

Sted: Skype

Til stede: Ingvild Bye, William Skauen, Silje Solvang, Guro Helene Sørdalen, Henning Knudsen, Vegard Ramstad Johannessen, Kristoffer Lium

Ordstyrer: Vegard Ramstad

Referent: Silje Solvang

# **Sak 23/2019 – Økonomi**

Silje redegjorde for regionens økonomi. Vi har 354 998,03 kroner på konto per 10.09.2019. Vi har mottatt 2 374kr av Norsk Tipping som vi til sammen har mottatt 4500kr fra hittil i år.

24 August fikk vi bingoinntekter på 60 145kr. Vi har også mottatt 30 000kr for støtte for 2019 fra Oslo fylkeslag. 2 rom til Lisebergturen 2020 er forhåndsbetalt, da det var veldig gode tilbud og vi kan føle oss sikre på at dette er en populær tur som lett fyller opp plassene.

**Vedtak:** Styret sier seg fornøyd og er glade for å ha en så sunn økonomi i regionen som vi har i dag. Vi er veldig fornøyd med det gode samarbeidet med Blindeforbundets fylkeslag, at vi har aktive grasrotgivere og ikke minst en så god bingoavtale som vi har fått til dette året.

# **Sak 24/2019 – Evaluering av Flykurset 2019**

Arrangementkomiteen til flykurset evaluerte gjennomføringen. Styret sa seg enige i at det var et godt gjennomført arrangement der alt gikk som planlagt. Det ble en helg med mye reising og venting, noe vi forutså og var klare over før turen. Styret sa seg enige i at vi har blitt gode på å finne på alternative aktiviteter når det er lang ventetid, som for eksempel ha med brettspill og lage quiz. Vi sa oss også enige i at det var hyggelig å grille selv ute på lørdagen fremfor å spise på restaurant. Dette førte til et bedre fellesskap der deltakerne kunne gå rundt og være sosiale. Dette fikk vi også gode tilbakemeldinger på.

 Vi har ikke sendt ut noe evalueringsskjema, men fikk muntlige tilbakemeldingene fra turen, som viser at det var en vellykket tur. Det var også mange av deltakerne som postet innlegg på sosiale medier, da det å kjøre seilfly er noe ikke mange opplever til vanlig.

 Et par av deltakerne har ikke betalt egenandel, Ingvild tar ansvar for å følge opp dette.

**Vedtak:** Styret sier seg fornøyd med en godt gjennomført tur. Ingvild Bye tar ansvar for å samle inn resten av egenandelene. Saken tas til orientering

# **Sak 25/2019 – Kaffekurs 2019**

Henning redegjorde for forberedelsene til årets kaffekurs som avholdes 25. - 27. Oktober i Oslo. De har planlagt et forkurs, slik at arrangementskomiteen får litt forkunnskaper før selve kurset, og at de og baristaskolens ansatte kan være bedre rustet til å hjelpe til når kursdeltakerne skal få opplæring.

Forkurset er planlagt onsdag 23. Oktober. Påmelding er sendt ut, og foreløpig er det 17 påmeldte til kurset. Vi har funnet fellesledsagere og booket hotell på Thon Hotel Linne.

**Vedtak:** Styret sier seg fornøyd med godt forarbeid, og gleder seg til kurs! Saken tas til orientering

# **Sak 26/2019 – Julebord 2019**

Ingvild redegjorde for forberedelsene til årets Julebord som avholdes på Hurdal Syn- og Mestringssenter 6. – 8. Desember. Det er avholdt 30 rom til oss denne helgen. Styret har også vedtatt å invitere Region Sør med på dette arrangementet, noe vi ser veldig positivt på. Vi er spesielt taknemmelige for senterets velvilje med å legge til rette for at vi kan få finansiert store deler av arrangementet med statlige midler gjennom Helfo. Dette gir oss mulighet til å tilby kursets sosiale og innholdsmessige tilbud til flere medlemmer. Region Sør er desverre en av de inaktive regionene, og det er derfor spesielt hyggelig å også kunne invitere med deres medlemmer. I fjor var vi rekordmange, noe vi håper på å bli i år også.

Vi har forespurt 3 fellesledsagere. Invitasjon skal sendes ut 2 måneder før arrangementet. Styret diskuterte også mulige aktiviteter denne helgen. Dette er det eneste arrangementet i året vi har mulighet til og kun være på et sted der de fleste både er kjente og kanskje føler seg ekstra trygge, og hvor det er svært enkelt å legge til rette for ulike behov utover syn. På bakgrunn av dette, og det faktum at senteret er svært godt egnet til å skape en hyggelig ramme med de fascilitetene vi har behov for, , har vi også i år valgt å være på Hurdalsenteret hele helgen. De to forrige årene har vi laget en rebus på søndagen som har vært veldig populær. Dette ønsker vi å gjøre i år også, med mange nye og morsomme poster.

Vi har fått en forespørsel fra Helene Romset som ønsker å holde et lite foredrag om Funkis Snowboard klubb der temaet skal være medlemsrekrutering. Styret er svært positiv til denne type tilbud fra andre aktører, men ønsker samtidig å begrense tiden som brukes på fellesinformasjon denne julehelgen uavhengig av avsender. Helene informeres om at hun får fem minutter under fellesinformasjonen i starten av arrangementet til å spre det glade budskap.

**Vedtak:** Julebordkomiteen er godt i gang med forberedelsene til julebordet. 30 rom er booket, aktiviteter er under idemyldring og fellesledsagere er nesten i boks. Helene Romset skal holde et lite foredrag om Funkis Snowboardklubb på 15 minutter. Styret tar saken til orientering.

# **Sak 27/2019 – Søknad om friluftslivkurs**

Silje har sendt inn søknad til Statsskog for å arrangere et friluftslivskurs i 2020. Vi skal også sende inn en søknad til LNU Herreløs Arv. Denne søknaden får Silje og Vegard ansvar for å skrive. Styret har gjennom Appen Watsapp utvekslet ideer om aktiviteter til kurset, men diskutert videre nå på møtet. Vi ble enige om at det vil bli lurt å dele gruppa i to på lørdagen, slik at flere får mulighet til å bli med. Her skal det være en gruppe som driver med litt roligere aktivitet (padling, roing, grilling av pinnebrød etc) og en gruppe som skal prøve seg på veien opp til Galdhøpiggen.

Silje får ansvar for å ta kontakt med de som driver med utleie av hytter og lavvoer i Lom for og allerede nå få prisforslag og booke hytter, da vi tror at hytter og lavvoer fort kan bli fullbooket.

**Vedtak**: Det har blitt søkt om 10 000kr av Statsskog for å avholde et friluftslivskurs i slutten av August. Silje og Vegard har ansvar for å søke penger til LNU Herreløs Arv. Silje får ansvar for å kontakte de som driver med utleie i Lom for å få et prisforslag og booke. Styret tar saken til orientering.

# **Sak 28/2019 – Fylkeslagets høstmøter**

Henning orienterer om at fylkeslagets høstmøter nærmer seg, og at vi bør representere disse om vi har mulighet. Styret sier seg enige. Henning får ansvar for å innhente datoer for disse.

Vedtak: Henning Knudsen får ansvar for å innhente datoer for fylkeslagets høstmøter for så å videreformidle det til styret. Vi ser frem til å dra på disse dersom vi har mulighet.

# **Sak 29/2019 – Hyggelig mail fra Oslo fylkeslag**

Ingvild mottok nylig en hyggelig Mail fra Akershus fylkeslag som skrev at de skulle søke støtte til utstyr på lokalene deres som vi var hjertelig velkommen til å bruke. Dette er ting som Play Station, brettspill og andre morsomme ting. I mailen sto det også at dersom vi ønsket, kan vi få bruke lokalet til å ha styremøte eller et dagsarrangement. Denne muligheten er vi veldig glade for å få, og ønsker veldig å benytte oss av dersom det passer.

Vedtak: Styret ser veldig positivt på dette og kontakter Oslo fylkeslag dersom det skulle passe å ha et fremtidig dagsarrangement eller et styremøte der. Saken tas til orientering.

**Neste møte:** 19. November